khistorydata/jeongjo-sjw-relations huggingface dataset:
정조 18년
甲寅三月十八日卯時上御暎花堂藥房入診右承旨右副承旨同爲入侍時右承旨李勉兢右副承旨李益運記事官鄭文始假注書李勉昇記注官安經心金良倜藥房提調鄭昌順副提調洪明浩一提學鄭民始檢校直提擧徐有防以次進伏訖上曰左議政聞以壯勇前提調入來云入侍可也賤臣承命出傳與左議政金履素偕入進伏履素曰朝氣頗寒聖體若何上曰一樣矣履素曰王大妃殿氣候何如上曰一樣矣履素曰惠慶宮氣候何如上曰一樣矣昌順曰醫官待令入診何如上曰置之履素曰臣以百無肖似加以癃病非敢爲占便之計而三事重任自歸瘝曠居常悚蹙及承昨夜傳敎尤不勝惶懍之至上曰責備而已何必追提履素曰飭敎之下不得不冒沒登筵而退將胥命金吾以竢處分矣上曰過矣不必如是近日天氣和暢本司坐起頻數來會以補予不逮也明浩曰今日藥房啓辭承批時上下兼史俱爲入侍預備兼春秋所當進參而不卽待令以致史官之闕員事體所在萬萬駭然當該兼春秋所當重勘而本院請推之外無他可施之罰何以爲之乎上曰拿問嚴處可也出擧條上曰大司成率入格儒生入侍仍設食堂於帳殿賤臣承命出傳大司成鄭大容率入格儒生五十人由集春門入行食堂進御牀命饋閣臣承史命勉兢書傳敎曰應製入格儒生特設食堂於帳殿而近聞本館經用之多費最甚於此擧云此所以近來則罕設也旣聞之宜有顧助之擧內帑米三十包錢百緍特給成均館俾補養士之需兼眎禮士之意輪示諸生後命三下以上進前各陳姓名訖上敎大容曰三上入格金處巖李日煒朴齊家李是釬等四人則當令比較大司成率往明倫堂比較試券收入可也仍命頒賞勉兢呼名頒給三中五人各紙二卷筆三枝墨二笏三下九人各紙一卷筆二枝墨一笏次上三十二人各紙一卷命勉兢書傳敎曰方外諸生聞有入泮者使之應製矣二千餘券合作甚罕姑取二十人而體怪之券不翅幾十百泮長知悉各別嚴飭朝官儒生之未及應製者今番則事勢似然姑爲分揀以此分付賦居首三上一進士金相任詩居首三上一生員金順行各紙二卷筆二枝墨一笏賦三上二幼學呂龜永詩三上二幼學徐榮豐各紙二卷賦三中進士蔡一揆幼學申夔朝詩三中幼學金照李綰各紙一卷賦三下幼學宋光載前縣令李基讓進士黃嗣永參奉申鳳朝幼學愼昇詩三下幼學李愚在前主簿尹可基業儒南石老進士趙學春幼學李勉沖各筆三枝墨一笏表草三下一生員李翼榮草三下二幼學尹星烈各筆二枝墨一笏賜給入格儒生皆令明日待令又命書傳敎曰拜宮之路宮契朝官儒生旣命應製朝官賦居首行司直李敏輔文氣不衰筆力勁活大鹿皮一令賜給之次行副司直朴宗甲知事金尙集兵曹參判林濟遠各紙二卷筆五枝墨二笏賜給之次兵曹佐郞權晙行副司直沈基泰各紙一卷筆三枝墨一笏賜給初次優等更試比較居首生員金處巖給一分初次三上進士李日煒幼學朴齊家生員李是釬各紙三卷筆五枝墨二笏賜給命戶曹正郞鄭東敎進前敎曰昨已下敎而禁漏官直所及舊摠府從速修改可也有防曰臣於本曹事有仰達者矣本曹甕器之弊最爲市民及員役難支之端闕內動駕時及日瞻門動駕時隨駕諸司如內閣政院弘文館藝文館內局元無堂郞依幕而各其下屬稱以依幕所用陶東海所羅藥湯罐之類或以本色或以價本一一推索至於闕外動駕時隨駕亦如之且五上司之公私依幕及兩次褒貶坐起此不過一時間事而皆令進排雖以文武試場言之試官之逐員進排已涉無謂而甚至各差備官之如訓奉習讀之類每員亦爲如數進排此皆非官員所知都是下屬巧作名目逐歲增加之致也以此之故市民與員役日就凋殘目下所見無以支保在各司不過爲些少無用若干折價之物而在市民及員役輩實爲第一痼弊摠而論之則多是昔無而今有者乙巳弊瘼釐正時已有所一體省減而以未及出擧條至今因循云臣意則此等進排一依乙巳釐正省減俾爲一分矯救之道恐合事宜矣上曰依爲之戶曹之不緊假家猶除之況甕器乎物雖微弊則鉅一竝嚴禁革罷此後內外各司下人一或犯科越法有徵索之弊下屬移送法司照律嚴治官員入啓論罪令廟堂以此擧條載之內在市弊冊子以爲後考之地可也出擧條民始曰連接諸道道臣報本廳者則遺棄兒之收養給料典則中無限年之事成長之後有不可一例給料而旣無定式何以處之爲辭矣字恤之聖德曠絶千古而若其給料似當有限節京外留養之兒至七八歲則必當行走自食限七歲給料至八歲停料似爲合當而係是新式自本廳不敢擅便大臣方入侍下詢處之何如上曰大臣之意何如履素曰給料之節不可無定限以七歲爲限似好矣上曰依爲之出擧條命勉兢書正言李肇源疏批履素曰臣於向日登對目見前諫長李喆模之擧措萬萬駭然而緣臣昏憒不能卽地糾正今見臺疏不勝慙愧矣喆模之罪竄配猶是薄典而蓋緣根柢自在尙靳處分人心漸至訛誤至於喆模而極矣此而不嚴處則臣恐胥溺之患不但爲喆模一人而已伏願夬降處分亟行天討則亦將爲世道之一大幸矣上曰向來罪人之登筵也非毁喆模不遺餘力而喆模則緩討罪人今反若此或者好惡不同於前後而然耶大抵名爲士夫趣向不一朝東暮西便成俗習予嘗不韙也履素曰聖敎誠至當矣益運曰向因兵曹草記有部將金龍九拿處之命而禁府謂以不捧傳旨尙未擧行云傳旨今方捧入而禁堂則推考何如上曰不捧傳旨責在政院該房承旨推考可也命退諸臣以次退出
정조 18년
行都承旨洪明浩坐行左承旨林濟遠坐右承旨李勉兢坐直左副承旨洪仁浩坐右副承旨李益運坐同副承旨南公轍坐直注書鄭文始病一員未差假注書洪樂浚仕李勉昇仕直事變假注書尹致永仕
정조 18년
上詣皇壇望拜禮罷後內閣政院玉堂藥房口傳問安答曰知道還內後內閣政院玉堂藥房口傳問安答曰知道
정조 18년
傳于李勉兢曰傳香承旨馳詣受香所奉審摘奸以來
정조 18년
洪明浩啓曰黃海道老人啓本纔已啓下矣政官卽爲牌招開政以爲下批之地何如傳曰允
정조 18년
李益運啓曰禁衛大將李漢豐本營習陣明日出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 18년
傳于林濟遠曰同副承旨入侍
정조 18년
有政吏批判書金思穆進參判參議未差行都承旨洪明浩進洪明浩以吏批言啓曰本曹參判今當差出而前望中無故之人只有二人以二望擬入之意敢啓傳曰知道
정조 18년
以黃昇源爲吏曹參判李勉兢爲吏曹參議李周顯爲執義韓光植爲司諫權坪爲掌令洪秉臣申光岳爲持平鄭東觀爲校理尹羽烈爲副校理洪大協爲修撰林蓍喆爲兵曹參判徐配修爲兵曹參議李在學爲知義禁鄭最成爲兵曹正郞柳頤玄爲軍資正李德升南達孫爲監察李燾鄭必忠吳錫齡爲典籍
정조 18년
李勉兢以弘文館言啓曰本館下番闕直事甚未安今日政新除授玉堂待下批仍卽牌招入直何如傳曰允
정조 18년
傳于洪明浩曰職務相妨新除授吏曹參議尹行任許遞口傳付軍職知義禁校理出壃人亦爲許遞竝令今日政差出未肅拜玉堂許遞前校理韓致應金熙稷除授與今日政差代者牌招察任
정조 18년
南公轍以兵曹言啓曰本曹二軍色專管經費久任郞廳不可數遞前正郞洪大協仍任何如傳曰允
정조 18년
吏批再政以李龜雲爲校理李冕膺爲知義禁副校理韓致應修撰金熙稷已上除授事承傳同義禁單李冕膺兵曹正郞洪大協仍任事承傳
정조 18년
傳于洪明浩曰今日豈可空過乎乃祖之忠節雖三學士與林忠愍當讓頭者乎日暮途遠卽聖祖答故相疏之敎也今日已暮矣念及神州益不覺途遠之想何以瀉心故忠臣贈參判崔孝一孫前宣傳官崔性烈今日政軍器正作闕擬入時任正待窠復職調用以寓今日一分望美之思
정조 18년
吏批三政以崔性烈爲軍器寺正
정조 18년
李益運以摠戎廳言啓曰管城將之周年內勿許遷轉載在大典通編限前自吏兵曹不得輒擬他職而管城將金明遇移拜全羅兵使有違法式所帶管城將仍任何如傳曰允旣有法式則無端越例破格大是不察金石之典將焉用哉新除未幾做錯若此若非草記之請仍豈可覺得乎兵曹判書具庠從重推考此後謹守常憲勿用己意事申飭可也
정조 18년
兵批判書具庠進參判參議未差參知閔昌爀入直右副承旨李益運進以姜游爲同知李昌漢爲僉知徐有秉爲全羅兵使沈後丹閔進熙吳彦邦崔有鼎李震禧黃時懋柳涬李以德洪治九嚴重昌洪世鳳金俊元李國老金鼎瑞田厚蕃金昌九趙正大金猉壽金聲律金永碩李昌根金尙天徐命元金潤澤爲同知申㷜李周遠南宮旻兪德洙李憲鐸李漢邴李憲復李哲秀姜協一鄭斗煥姜建一李澤龍洪鼎權吳敬麟權壽松趙彦基姜時楊金台周爲僉知副護軍柳雲羽洪克浩竝單付副司直李在學李家煥李祖承柳焵權恢金恒柱徐美修柳申龜朝尹益烈李景溟竝單付副司果沈興永單付副司正洪樂浚李勉昇尹致永竝單付管城將單金明遇仍任事承傳
정조 18년
傳于李益運曰新除帥臣昨於試官病難强力遞改況湖南風土乎全羅兵使徐有秉改差待西北窠差送其代更令今日政差出
정조 18년
兵批再政以吳毅常爲全羅兵使
정조 18년
以副校理韓致應牌不進罷職傳旨傳于李勉兢曰只推更爲牌招
정조 18년
兵曹口傳政事副司直尹行任單付
정조 18년
以兵曹司僕內乘別省記傳于李益運曰玉堂尹羽烈望筒勿施省記改修正以入
정조 18년
南公轍啓曰臣與右承旨李勉兢伴直矣纔已移職伴直無人右副承旨李益運所當牌招而拘於廳規不得請牌何以爲之敢稟傳曰老職尙多未及下批者前承旨李勉兢仍任吏曹參議前望單子入之
정조 18년
李益運以都摠府言啓曰今日入直內三廳武兼禁軍及軍兵等當爲中日習射而皇壇望拜禮相値不得爲之之意敢啓傳曰知道
정조 18년
甲寅三月十九日卯時上詣皇壇望拜禮入侍時行都承旨洪明浩行左承旨林濟遠右承旨李勉兢左副承旨洪仁浩右副承旨李益運同副承旨南公轍假注書洪樂浚李勉昇記注官安經心金良倜以次侍立上具翼善冠黑圓領袍乘輿出集成門駕至朝宗門降輿由冽泉門就板位行再拜禮詣奉室奉審仍詣壇上奉審訖回鑾上曰皇朝人及忠臣子孫之今日參班者爲幾人益運曰二百餘人矣上曰着帽者何太少也仍命書傳敎曰皇壇享班及望拜行禮之時忠臣遺裔之俾許參班者法意果何如乎爲厥遺裔者仰感尙忠之典俯識與榮之私父詔其子兄勗其弟相率齋沐趁期參班卽事理之所固然而占便之習愈往愈甚凡有係於入勞費力之處惟以不爲爲主今日數百參班也朝官則數十而已豈不萬萬駭然向於陪享擧案欲爲處分而姑參酌矣今日不參者竝令該府拿問處之近來儒武參班則頗知勤礪而怠忽者朝官也惜乎尊周之誠朝官不及儒武豈理也哉此後則爲忠臣之後孫而名係朝籍者除非衆所共知老病情勢在鄕外無端不參者令吏兵曹糾察政府草記論勘乘輿由集成門還內諸臣以次退出
정조 18년
甲寅三月十九日酉時上御重熙堂同副承旨入侍時同副承旨南公轍記事官鄭文始記注官安經心金良倜以次進伏訖上命書傳敎曰在外工曹判書許遞政官待開門與新除亞三銓待下批牌招開政差出又命書傳敎曰亞銓只有二人雖已點下苟且莫甚新除亞銓許遞令廟堂明日議薦參議亦然尹行任以何才能一邊銓衡人物一邊與聞籌謨乎殊非惜其人老其才之意矣李益運則處義雖過更不手奉政曹之牌足踏延英之磚旣曾質言於辭疏後若迫於嚴命而出肅將作兩截人是豈成其美之意乎此兩人來頭亞銓豈敢更辭節次資級廟堂亦豈拔之然則擬望太涉不誠竝姑勿擬事分付銓曹而參議之代亦令明日議薦仍命退諸臣以此退出
정조 18년
行都承旨洪明浩坐行左承旨林濟遠坐右承旨李勉兢坐直左副承旨洪仁浩坐右副承旨李益運坐直同副承旨南公轍坐注書鄭文始病一員未差假注書李勉昇仕直趙萬元仕事變假注書尹致永仕
정조 18년
以輪對官望單子傳于李勉兢曰後日次待令
정조 18년
傳于李益運曰應製入格人入侍
정조 18년
傳于洪明浩曰左承旨同副承旨入侍
정조 18년
李勉兢啓曰假注書洪樂浚身病猝重勢難察任命姑改差何如傳曰允
정조 18년
洪樂浚改差代以趙萬元爲假注書
정조 18년
備邊司薦望以金載瓚爲吏曹參判鄭致淳爲吏曹參議
정조 18년
以吏曹參議鄭致淳牌不進罷職傳旨傳于洪明浩曰只推更爲牌招
정조 18년
以吏曹參議鄭致淳再牌不進罷職傳旨傳于洪明浩曰只推
정조 18년
有政吏批判書金思穆進參判金載瓚在外參議鄭致淳牌不進左副承旨洪仁浩進以李在學爲工曹判書金履禧爲大司憲洪秀晩爲副修撰承文副正字李弘達單付學正文鳳岐單付
정조 18년
吏批再政以李東稷爲兵曹參議
정조 18년
傳于洪仁浩曰刑曹參議前望單子入之待下批牌招察任
정조 18년
刑曹參議前望單子入之徐配修落點
정조 18년
兵曹口傳政事行副司直徐有防
정조 18년
以黃海監司李泰永狀啓薦新生石首魚限內不得封進事傳于南公轍曰勿待命事回諭
정조 18년
掌令權坪持平洪秉臣申光岳啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上新除授執義李周顯時在全羅道全州地請斯速乘馹上來事下諭答曰不允下諭事依啓
정조 18년
李勉兢以弘文館言啓曰新除授校理李龜雲時在慶尙道禮安地修撰金熙稷時在安東地經筵入番事緊請竝斯速乘馹上來事下諭傳曰依啓
정조 18년
李益運以司僕寺提調言啓曰兼內乘吳毅常移拜全羅兵使矣旣遞閫任前帶兼內乘仍任何如傳曰允
정조 18년
李勉兢以武臣堂上祿試射試官言啓曰今日試射時宣傳官趙宅鎭未滿四矢依承傳罷職何如傳曰伊日雨勢未滿四矢不但事勢然矣其所首實尤爲可嘉所謂過四矢武弁亦皆果然乎事當面試姑爲參酌趙宅鎭勿罷成才間永爲免射此後朔試射時堂上士夫武弁時或召試帳殿以考其勤慢俾各預爲知悉可也
정조 18년
李益運以訓鍊都監言啓曰今番園所植木時監植人本局旗牌官尹繼聖自該營自辟窠或他窠中待窠差送使喚軍吳長淑施賞事判下矣尹繼聖瓮津別將待窠差送吳長淑木綿一疋布子一疋施賞之意敢啓傳曰知道
정조 18년
李益運以御營廳言啓曰園所植木時監植人本廳校卒施賞事判下矣別武士孫興雲木二疋布二疋施賞使喚軍孫萬益兼司僕陞料之意敢啓傳曰知道
정조 18년
李益運以摠戎廳言啓曰園所植木時監植人本廳校卒施賞事判下矣敎鍊官申㬘木二疋布二疋軍士金興得木一疋布一疋施賞之意敢啓傳曰知道
정조 18년
義禁府啓目兼春秋金錫泰原情云云傳旨內辭緣泛稱遲晩刑推得情何如判付啓除刑推嚴加照律以懲怠頑之習爲良如敎又啓目東所部將金龍九原情云云傳旨內辭緣泛稱遲晩刑推得情何如判付啓付過放送爲良如敎
정조 18년
洪仁浩以義禁府啓曰全羅前右水使李東植爲先罷職仍令該府拿問處之事傳旨啓下矣李東植以全羅兵使時在任所云依例發遣府都事交龜後拿來何如傳曰允待待命拿囚
정조 18년
洪仁浩以義禁府言啓曰前大司諫李喆模亟施竄配之典事承傳啓下矣李喆模全羅道靈巖郡竄配而以承傳內辭意具罪目依例發遣府書吏押送配所何如傳曰允
정조 18년
行都承旨徐邁修坐左承旨徐榮輔內閣直右承旨李勉兢坐左副承旨徐美修坐直右副承旨李魯述坐直同副承旨未差注書鄭文始病一員未差假注書曺錫中仕李東萬仕直事變假注書鄭取善仕
정조 18년
李勉兢啓曰大司憲金履禧未肅拜執義李周顯在外掌令權坪持平洪秉臣申光岳呈辭掌令一員未差監察茶時之意敢啓傳曰知道
정조 18년
李勉兢啓曰來二十五日朝參日次而國忌齋戒相値頉稟之意敢啓傳曰知道
정조 18년
李勉兢啓曰假注書趙萬元時無職名令該曹依例付軍職冠帶常仕何如傳曰允
정조 18년
李勉兢啓曰假注書李勉昇事變假注書尹致永身病猝重勢難察任今姑改差何如傳曰允
정조 18년
李勉昇改差代以宋冕載爲假注書
정조 18년
趙萬元汰去代以洪命周爲假注書
정조 18년
尹致永改差代以李致祜爲事變假注書
정조 18년
傳于李勉兢曰新進怠慢之習可駭不爲仕進注書竝汰去
정조 18년
傳于李勉兢曰近來新榜注書多有地處承旨乃敢納諂爲此分疎之稟乎當該承旨爲先罷職在院承旨一竝遞差當該遲滯入來之注書等先汰後拿趙萬元果何許人也闕到於待漏廳而初不請罪以致仕記之催促寧有如許紀綱爲一萬元他人亦皆顧藉政院事萬萬駭然此後新榜注書又復晩到者依武科例竝付防事分付
정조 18년
傳于李勉兢曰承旨前望單子入之待下批牌招察任
정조 18년
承旨前望單子入之徐邁修徐榮輔李魯述朴宗來徐美修落點
정조 18년
傳于徐邁修曰左承旨爲禮房
정조 18년
宋冕載拿處代以曺錫中爲假注書
정조 18년
洪命周拿處代以李東萬爲假注書
정조 18년
李致祜拿處代以鄭取善爲事變假注書
정조 18년
李勉兢啓曰假注書曺錫中李東萬鄭取善時無職名令該曹依例付軍職冠帶常仕何如傳曰允
정조 18년
傳于徐美修曰明日奉命承旨令該曹口傳付軍職
정조 18년
徐邁修啓曰吏曹郞廳來言兵曹判書及臺諫有闕政事取稟傳曰當日爲之兵判則公罪也不可以此輕解重任大抵趙鎭井者擧措則固萬萬駭悖地處旣非兩司不可爲之人云通擬之銓官雖有誤擬之罪與白地循私有間判堂傳旨以罷職改付標亞銓異於長三堂尤宜有差等亦以從重推考改付標兵曹判書具庠卽爲牌招使之受符行政
정조 18년
徐邁修啓曰吏曹郞廳來言判書金思穆參議鄭致淳病不來參判金載瓚在外不得開政云判書參議竝卽牌招以爲開政之地何如傳曰參議之昨日再違足矣豈可懸病欲效乃姪之長時稱病乎與判書勿爲牌招嚴飭入來開政在外參判許遞前望單子入之
정조 18년
兵曹口傳政事副司直金載瓚南公轍李益運
정조 18년
徐邁修啓曰新除授吏曹參判丁範祖方在奪告身中何以爲之敢稟傳曰蕩滌敍用
정조 18년
傳于李勉兢曰兵曹判書批下更爲牌招申飭行公
정조 18년
以漢城府坐不坐單子傳于徐美修曰老病人許遞今日政差代
정조 18년
李魯述以備邊司言啓曰因左議政金履素所啓黃海水營革祛中軍名色差遣虞候事擧措批旨有退與相議草記回啓可也事命下矣該閫若無行營留住之事則自前所無之虞候今不必創置而留住之時褊裨中假以中軍名色使之居守果極疎虞且設施之際接濟之資亦不難辦則依狀請許施恐合事宜矣敢啓傳曰知道今日政差出
정조 18년
吏批有政判書金思穆進參判丁範祖在外參議鄭致淳進行都承旨徐邁修進以宋鍈爲大司諫吳泰賢爲掌令黃昇源爲右尹
정조 18년
兵批判書具庠進參判林濟遠病參議閔昌爀病參知李東稷入直右承旨李勉兢進啓曰全羅兵使今當差出而擬望之人乏少他道水使竝擬何如傳曰允以李潤謙爲全羅兵使以閔喆爲黃海水虞候同知玄相勛僉知閔廷桓韓鼎運姜周昌副護軍吳毅常徐有秉金明遇副司直黃昇源林濟遠安鼎大金履翼洪仁浩尹致性鄭東觀兼內乘吳毅常副司正曺錫中鄭取善李東萬
정조 18년
兵批再政以金爔爲忠淸水使鄭惟轍爲訓鍊判官
정조 18년
傳于徐榮輔曰明日咸興永興本宮衣襨祭物陪進時當於便殿齋宿後親傳承旨則禮房與定例釐正閣臣齋宿後入侍侍衛置之贊儀引儀待令
정조 18년
徐邁修啓曰新除授同副承旨朴宗來以前任慶源府使未及上來斯速乘馹上來事下諭何如傳曰許遞前望單子入之
정조 18년
以宋冕載洪命周李致祜囚單子傳于徐美修曰付過放送
정조 18년
徐美修以兵曹言啓曰昨日各廳堂下武臣朔試射政事有命未及畢試矣明日仍爲設行於南別營之意敢啓傳曰知道
정조 18년
兵曹判書具庠疏曰伏以臣於縮伏訟愆之中忽伏承改付標之命臣誠驚惶感激罔知所措也夫銓官重任也臣庸品也以銓官而加於臣殆同蚊蝱之泰山摧車之太行早晩顚沛固所自料而果然前後居銓之失著矣噫臺閣不可濫通而臣以佐貳而與聞焉管城不得輕移而臣居長銓而襲謬焉究厥罪負不但溺職而已雖荷庇覆之仁包荒之量曲加分別罰止問備在臣私義不可以臣非主張又非首犯委之於人而有所自恕也明矣若使臣徒知怵畏揚揚冒膺則非直私心之懍恧豈不有欠於綜核也哉召牌儼臨行政有命而區區微諒變通無路不得不敢犯違傲露章自引伏乞聖明俯賜諒察仍降威罰使刑政無至失平私分得以少安不勝幸甚云云答曰省疏具悉卿其勿辭行公
정조 18년
工曹判書李在學疏曰伏以天休滋至於元正縟儀載擧於殿宮聖孝冞光邦慶無疆臣民懽忭曷有其極仍伏念臣以菲才脆質銜命出疆仰賴恩曁如期返國五雲漸近寸誠倍切千萬不自意纔出柵門伏奉寵命以臣擢授資憲大夫刑曹判書前冬加望旣非常例今玆除旨又出特恩榮光遠及於域外瞻聆皆爲聳色臣始也驚懍五內失守繼以感祝微忱自激誠莫知何以致此也噫臣之本末長短聖鑑之所俯燭也門寒而無墻壁之依才疎而乏尺寸之能空空然無足稱數於任使之末而幸遭明時受知聖君拔諸人望之外置之陶甄之中久處近密曲費成就如父母之顧育若雨露之滋潤一資一級皆從造化裏出來自經幄而升于緋玉自緋玉而升于宰列外而華膴之任內而淸要之職次第做去揚歷殆遍凡今在廷臣僚孰不蒙被國恩而若其寵渥之偏隆涯分之太踰如臣者亦無幾矣臣於是居常恐懼如集于木區區至願惟在於遠避名途勉守拙規僥倖不陷於大戾庶幾無累於則哲寤寐此心可質神明豈料冥升不已又進一步叨此萬萬不近似之爵秩也哉夫八座峻班也苟非望實俱著才猷允當則莫宜居之臣則最在人下無一可取雖責以百執事之末猶懼不堪至於上卿之列初非平生夢想之所能及而分外誤恩有隕自天纔解秋官旋長水部聯翩除命無非僥濫古所謂乘軒之鶴在梁之鵜正爲臣道也不衷之服自知甚明過福之烖常理則然而此猶屬臣一己之私耳在聖朝量才授任之方亦豈不大相舛乎臣自聞命以來歷日懍惕實欲循墻而走而經年離違之餘反面爲急不得不拚棄廉隅冒沒祇肅退自循省益切惶恧因仍盤礴斷無是理玆敢披瀝肝血仰瀆宸嚴伏乞聖慈察臣所辭之非出例飾諒臣見叨之不宜濫授亟命收還臣新授職秩以重公器以安賤分千萬幸甚云云答曰省疏具悉卿其勿辭行公
정조 18년
甲寅三月二十一日卯時上御熙政堂右承旨入侍時右承旨李勉兢假注書趙萬元記注官安經心金良倜以次進伏訖上曰王大妃殿進御加減六君子湯自今日停止出榻敎命書傳敎曰今番植木所入皆自外帑擧行而八邑分掌之處今年則安城一邑專當將吏等效勞之外接濟之費甚鉅會付穀八十石劃給該邑事下諭于畿伯勉兢曰假注書趙萬元今日仕進在於放鑰之後以致仕記之差晩事甚未安所當重勘而本院請推之外無他可施之罰何以爲之乎上曰渠以新進初頭無嚴若此而近來仕記申飭何如乎門鑰已開敢以不進懸入萬萬駭然翰圈則削之降定芸館又有可笑者若知同根之義今筵問其幾代孫則對以不知如是而欲爲偏論乃敢右袒掩護爲此無例之擧乎入侍承旨推考可也出擧條仍命退承史以次退出
정조 18년
甲寅三月二十一日初更上御重熙堂禮房承旨入侍時左承旨徐榮輔記事官鄭文始記注官安經心金良倜進伏訖上曰陶山等書院致祭承旨明當下去云晦齋集御製序仍令陪往而前承旨李昌會承旨望復望事分付銓曹命書公事判付訖仍命退承史以次退出
정조 18년
行都承旨徐邁修坐左承旨徐榮輔坐右承旨李勉兢坐左副承旨李益運奉命在外右副承旨徐美修坐直同副承旨李魯述坐直注書鄭文始病一員未差假注書曺錫中仕李東萬仕直事變假注書鄭取善仕
정조 18년
徐美修以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
徐邁修啓曰大司憲金履禧掌令吳泰賢牌招啓辭未下執義李周顯在外掌令權坪持平洪秉臣申光岳呈辭監察茶時之意敢啓傳曰知道
정조 18년
徐美修啓曰禁衛營將官來言今日本營軍兵日次私習云矣敢啓傳曰知道
정조 18년
徐美修啓曰御營廳將官來言今日本廳軍兵日次私習云矣敢啓傳曰知道
정조 18년
傳于徐榮輔曰禮房承旨左副承旨右副承旨入侍
정조 18년
傳于徐邁修曰文忠公致祭旣有進去之命前承旨李益運仍任使之入來下直
정조 18년
徐美修啓曰壯勇大將金持默以領議政文貞公墓及淸風府院君墓致祭事楊州春川等地今方出去矣所佩虎符及傳令牌來請還納何以爲之而將兵之任不可一刻無摠察之人何以爲之敢稟傳曰故訓將省掃時仍珮往來云今番亦令往還間仍珮兼察則摠使時兼餉色提擧使之兼察
정조 18년
徐美修啓曰壯勇大將金持默往還間摠戎使兼察事命下矣兼察壯勇大將鄭民始卽爲牌招聽傳敎何如傳曰允
정조 18년
徐美修以兵曹言啓曰今番慶科庭試武科殿試時赴試直赴殿試人標下軍徐命俊等五百六十人及直赴會試人保人金閏福等四百七十二人帖文依定式收聚爻周之意敢啓傳曰定式之初擧行自別則今始草記何也陳試之類無端不赴之類外方則當待狀聞後回啓而京直赴不赴人區別處置自今已試者爻周草記同爲之可也
정조 18년
徐美修以兵曹言啓曰今正月二十五日內禁衛春等內試射時傳曰內禁衛春等試射例取三人而大比當前鐵箭射技亦皆將進當有弦韋之擧居首閑良李儒秀依定式直赴殿試出身金憲柱金植鐵箭三矢俱過百三十步令兵判從後更試其中過百四十步者草記除職事命下矣臣依傳敎今日南別營堂下武臣朔試射時內禁衛出身金憲柱金植各鐵箭三矢試取則金憲柱三矢俱過百四十步金植三矢中一矢未滿百四十步金憲柱依傳敎後日政除職之意敢啓傳曰知道近來宣薦內禁衛六兩之長進可喜金憲柱三矢俱過百四十步雖已除職金植此後更試於朔試射時俱過百五十步各別論賞次草記可也
정조 18년
徐美修以兵曹言啓曰新除授忠淸水使金爔戶奴呈狀內奴矣上典老母今年七十有四法不當冒赴云閫帥之親年七十無兄弟獨身許遞載在法典而其中爔旣已出繼則係是獨身金爔水使之任依法典改差何如傳曰允
정조 18년
徐美修以兵曹言啓曰南行宣傳官李亨謙未滿十朔依前例成才間姑爲停試之意敢啓傳曰知道
정조 18년
徐美修以兵曹言啓曰今三月二十二日各廳堂下武臣朔試射時訓鍊院副正李潤默中樞府經歷吳顯忠都事沈尙之武臣兼宣傳官金尙裕柳可源部將金最行等俱未滿四中依定式各決棍十度呈辭在外人等退試次姑爲懸頉以入之意敢啓傳曰知道
정조 18년
兵曹啓目新除授全羅兵使李潤謙以前任忠淸水使時在任所依例除朝辭赴任何如判付啓除朝辭啓目今始入之稽忽莫甚以入直堂郞不知殿座時待令尋常擧行又如此竝遞汰全羅兵使李潤謙段忠淸水營方有城樓所入轉輸之役待竣事狀聞後直爲赴任事分付爲旀近以船運一念耿耿若以已遞爲備望一毫泛忽於擧行致有入聞之弊則其爲重勘當十倍於在任時以此嚴飭爲良如敎
정조 18년
吏曹參議鄭致淳疏曰伏以臣伏奉敎旨以臣爲吏曹參議者臣始焉驚疑中焉惝怳終焉蹙蹙罔知所處臣卽一儱侗無用物耳性分本疎文質無當雖於下邑分憂閑司供職莫效塵露之報徒切淵氷之戒榮顯一步意想不到非但自量之甚熟抑亦同朝之見諒未知廟堂何所取於臣也聖明何所簡於臣也況是職古所稱三品淸要主通塞而任激揚之策替長亞而行副急之政循其名則雖似差輕覈其實則反爲較重揣量人才顧何嘗一半分彷彿也臣雖欲嚴畏義分黽勉冒承東西莫辨格例全昧殆同責瞽以丹靑臣之顚沛不過一身止耳固不足恤其奈上以負聖明之恩下以貽搢紳之羞何哉朝臣之初膺是選者輒陳不堪之狀已成例讓之套雖以日月之明亦何以俯燭微臣由中之懇不得請則不止必欲循墻而永辭也噫頂踵毛髮非臣所有夷險燥濕惟命是趨則是豈臣可已而不已自陷瀆擾之科哉昨緣飭敎之截嚴不得不出肅而因仍蹲冒斷無其望伏乞聖慈俯垂鑑諒亟賜鎸改以重公器以安私分千萬幸甚云云省疏具悉爾其勿辭察職
정조 18년
副修撰洪秀晩疏曰伏以臣之母素患痐癖之症卽數十年貞疾有時發作或輕或重頃自十數日來宿症復發較前尤劇升降無常隨以苦歇方其衝攻之時氣息不通勺水不下懍懍若難保臣於此際獲蒙恩除庚牌儼臨臣義分是怵私情莫恤竭蹶出肅仍爲持被而方寸煼灼夜不能寐玆者又接家信則臣之母病自昨添劇目下症形一向危篤臣無他兄弟情私孤孑自聞此報以來神精飛越按住不得玆敢短章呼籲徑出禁扃伏乞聖慈俯垂憐察特許救護仍治臣擅離之罪以肅朝綱以安私分云云省疏具悉爾其勿辭救護母病
정조 18년
甲寅三月二十二日卯時上御熙政堂禮房承旨左副承旨右副承旨入侍時左承旨徐榮輔左副承旨徐美修右副承旨李魯述假注書李東萬記注安經心金良倜京畿監司徐龍輔以次進伏訖上命榮輔等封裹咸興永興本宮衣襨及祭物香祝上命書榻敎曰左副承旨右副承旨換房上曰封裹節次陪進諸節閣臣自本閣詳錄以爲定例之地可也敎龍輔曰卿與禮房承旨陪往東門外與地方官交遞後入來也又命書榻敎曰都承旨右副承旨換房上曰自閤門至興仁門道路修治事分付兵曹及京兆可也賤臣承命出傳衣襨奉于彩輿後上降就板位東向立引儀唱鞠躬上鞠躬祗迎訖美修曰今日殿座雖無侍衛磨鍊兵曹堂郞固當來詣閤外檢飭禁喧而初不待令以致雜人之往來閤外者極爲駭然當該入直堂郞竝推考何如上曰依爲之出擧條上陞殿還內諸臣以次退出
정조 18년
行都承旨徐邁修坐左承旨徐榮輔坐右承旨李勉兢坐直左副承旨李益運奉命在外右副承旨徐美修坐同副承旨李魯述坐直注書鄭文始病一員未差假注書尹東壽仕直尹致永仕事變假注書尹濟弘仕
정조 18년
藥房提調臣鄭昌順副提調臣徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
李魯述啓曰卽者副修撰洪秀晩以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 18년
李勉兢啓曰假注書曺錫中李東萬事變假注書鄭取善身病猝重勢難察任竝今姑改差何如傳曰允
정조 18년
傳于李魯述曰右副承旨入侍
정조 18년
曺錫中改差代以許暕爲假注書
정조 18년
李東萬改差代以洪致榮爲假注書
정조 18년
鄭取善改差代以尹濟弘爲事變假注書
정조 18년
許暕在外代以韓致重爲假注書
정조 18년
洪致榮在外代以姜浚欽爲假注書
정조 18년
韓致重在外代以尹東壽爲假注書
정조 18년
姜浚欽有頉代以李周奭爲假注書
정조 18년
李周奭有頉代以尹致榮爲假注書
정조 18년
以監軍望單子傳于徐美修曰在外兵郞改差與堂郞未差之代令該曹口傳差出
정조 18년
吏曹口傳政事以金履翼爲兵曹參議洪受浩申龜朝爲佐郞
정조 18년
以黃海監司李泰永壯啓麒麟驛民家燒燼事傳于徐榮輔曰許多民戶之被燒甚爲矜悶嚴飭該道須卽結構奠接後壯聞小殘戶如有新還停退身貢勿徵事分付令廟堂卽爲行會
정조 18년
傳于李魯述曰曉來甘澍爲民萬幸對時育物之道無過於無怠近來日次次對之來會甚罕雖無稟處之事猶勝於不爲再明日次近陵齋日相値進定於明日
정조 18년
徐美修以兵曹言啓曰本曹草記今番殿試時已赴直赴殿試會試人等帖文爻周事批旨內定式之後擧行自別則今始草記何也陳試之類無端不赴之類外方則當待壯聞後回啓而京直赴不赴人區別處置自今已試者爻周草記同爲之可也事命下矣直赴殿試五百九十八人內標下軍徐命俊等五百六十人已赴殿試直赴會試五百四十七人內保人金閏福等四百七十二人已赴會試其殿試會試帖文皆已爻周而京居直赴殿試人哨軍金聖東壯勇衛崔泰魯申璟勸武軍官許乘徐良輔壯勇營知彀官李彦懋馬兵崔運大壯勇衛金潤龜壯勇營鄕武士李貴金善騎隊柳禧星直赴會試人武藝別監金翼祚壯勇營鄕武士金希大李龍得鄭有雄扈道一額外壯勇衛李運植扈衛軍官金振球金時雄善騎隊吳興謙額外壯勇衛趙雲星善騎隊金萬永林東輝李孝達白履豐金光璘武藝別監朴泰輝陳守宗遭故依例陳試直赴殿試人哨軍姜德尙閑良金鳳鳴扈衛軍官張延豐身故馬兵任慶龍別武士沈震福標下軍姜東鉉屢經殿試不呈單子多般搜訪不知去處直赴會試人閑良安熙寬韓述道壯勇營哨軍姜順大登科內禁衛姜敬煥以元榜初試人不呈單子依例勿施其餘諸道直赴殿試二十二人直赴會試五十四人其不赴委折待各該道帥臣狀聞齊到稟處之意敢啓傳曰知道
정조 18년
徐美修以訓鍊都監言啓曰本局哨官吳亨喆身病甚重勢難察任改差何如傳曰允
정조 18년
李魯述以賑恤廳言啓曰北部觀光坊契任掌裵仁福今月二十一日本洞路傍得三歲遺棄男兒同里居良女張召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 18년
甲寅三月二十三日卯時上御重熙堂右副承旨入侍時右副承旨徐美修假注書李東萬記注官金良倜記事官吳泰曾以次進伏訖上敎良倜曰爾其馳詣英陵今日行祀時祭物祭物等節各別申飭俾盡精潔行祀時奉審摘奸而果品各種封裹以來稍閟之餘今日之雨爲民事誠喜萬萬京外之均霑亦未可知招致邑民之老於農者詳問雨澤之多寡仍探農形復命時詳陳可也上命美修書公事判付上曰兵曹堂郞各別擇擬事分付銓曹仍命退承史以次退出
정조 18년
甲寅三月二十三日辰時上御重熙堂右承旨入侍時右承旨李勉兢假注書曺錫中記注官安經心記事官吳泰曾以次進伏訖上曰兵曹堂郞口傳望催促以入賤臣承命出傳上曰小閟之餘得此甘雨民事誠萬幸矣勉兢曰今日之雨誠知時矣上曰諸路之均霑未能卽聞而高下之田庶皆周洽乎上曰日前筵說承旨與伊時注書修正一本可也命退承史以次退出
정조 18년
行都承旨李冕膺坐左承旨徐榮輔坐右承旨李勉兢坐直左副承旨李益運奉命在外右副承旨徐美修坐直同副承旨李魯述坐注書鄭文始病一員未差假注書尹東壽仕尹致永仕直事變假注書尹濟弘仕
정조 18년
徐美修啓曰御營廳將官來言今日本營軍兵日次私習云矣敢啓傳曰知道
정조 18년
徐美修啓曰假注書尹東壽尹致永事變假注書尹濟弘時無職名令該曹依例付軍職冠帶常仕何如傳曰允
정조 18년
徐美修啓曰守禦使李文源掃墳事富平等地今方出去而仍佩往來事前已命下矣將兵之任不可一刻無摠察之人何以爲之敢稟傳曰摠戎使兼察牌招聽傳敎
정조 18년
傳于徐美修曰大臣備局堂上引見
정조 18년
承旨前望單子入之李冕膺李儒慶落點
정조 18년
徐榮輔啓曰新除授承旨李儒慶以前任甲山府使方在解由未出中何以爲之敢稟傳曰勿施前望單子入之
정조 18년
傳于李冕膺曰當該承旨推考
정조 18년
傳于徐美修曰書狀官留待
정조 18년
傳于李魯述曰書狀官入侍
정조 18년
吏曹口傳政事長城府使朴始榮醴泉郡守李學永相換
정조 18년
以韓致應囚單子傳于李魯述曰分揀放送
정조 18년
徐榮輔以禮曹言啓曰來四月初四日宗廟夏享大祭親行時省牲省器之節依例以親臨磨鍊擧行乎敢稟傳曰以親行磨鍊可也
정조 18년
徐榮輔以禮曹言啓曰來四月初四日宗廟夏享大祭親行時同日永寧殿依例遣大臣行祭事知委何如傳曰允
정조 18년
甲寅三月二十四日辰時上御重熙堂禮房承旨入侍時左承旨徐榮輔記事官鄭文始記注官安經心記事官吳泰曾以次進伏訖上曰長城府使朴始榮他道守令中口傳相換除朝辭赴任出榻敎榮輔曰都承旨方帶藥院副提調而又兼推考房何以爲之乎上命書傳敎曰以推考房進去藥院事未前聞當該都承旨遞差左副承旨亦爲許遞前望單子入之待下批牌招察任仍命退諸臣以次退出
정조 18년
甲寅三月二十四日未時上御重熙堂書狀官入侍時同副承旨李魯述假注書尹致永記注官安經心記事官吳泰曾書狀官鄭東觀以次進伏訖上曰書狀進前上敎東觀曰萬里行役一行善爲往返誠喜幸矣初見異國凡節何如而今番則果無弊乎對曰弊則多矣釐正猝難矣上曰彼國亦無事云十五王及皇孫中傳位於誰云而有所得聞否東觀曰皇孫年過三十衆望所歸果有云云矣仍命退諸臣以次退出
정조 18년
行都承旨李冕膺坐左承旨徐榮輔坐右承旨李勉兢坐直左副承旨徐美修坐右副承旨未差同副承旨李魯述坐直注書鄭文始病一員未差假注書李勉昇仕李致祜仕直事變假注書尹濟弘仕
정조 18년
李魯述啓曰大司憲掌令一員持平一員未差執義李周顯在外掌令吳泰賢持平申光岳引避退待監察茶時之意敢啓傳曰政官牌招未差之代開政差出待下批牌招引避諸臺卽爲處置以爲備員受誓戒之地
정조 18년
傳于李冕膺曰都承旨禮房承旨入侍
정조 18년
傳于李冕膺曰都承旨馳詣明陵奉審摘奸局內諸陵一體奉審以來
정조 18년
玉堂前望單子入之校理柳河源副校理沈奎魯修撰鄭東觀副修撰李之聃朴崙壽落點
정조 18년
以校理柳河源副校理沈奎魯牌不進罷職傳旨傳曰只推更爲牌招
정조 18년
有政吏批判書金思穆進參判丁範祖在外參議鄭致淳進左承旨徐榮輔進以趙宗鉉爲大司憲洪克浩爲掌令鄭晩錫爲持平金載瓚爲司譯提調李顯默爲司成刑曹佐郞李果奉常僉正李顯采相換李允迪爲兼律學敎授校書副正字單趙萬元兼執義鄭東觀冬至使書狀減下故正字李重寅贈禮參例兼同知李性吾考成均生員柳榮復贈戶參例兼故通德柳星昭贈左承旨例兼故縣監柳軸贈司僕正以上副摠管柳匡國三代
정조 18년
兵批判書具庠進參判林蓍喆病參議金履翼入直參知閔昌赫病右副承旨徐美修進以金憲柱爲部將趙雲行爲忠淸水使訓鍊主簿單孔賢德趙景蘭黃處長李英茂鄭延興文有慶徐命漢金旰鄭思謙蔡永昌朴重昌柳彦輝劉聖德金尙秋姜得秋劉河濟曺潤寬金澤瑞高時淵鄭厚矯李寅亮李命天金宗鎭李普榮金時華爲加設同知洪縉輔卞至獻南履基尹志嵩李濟安張奎明申命斗李世延李心玉任希百李聖臣李定濟金聲益元益采趙時毅林泰鎭李啓百姜浣張壽華金相勛李奉天李聖天李承遠李宇榮韓德壽禹師德爲加設僉知副護軍權坪副司直徐邁修金履禧李益運朴宗來李東稷洪秉臣副司正尹東壽尹致永尹濟弘同知韓大鳳僉知金爔以上竝單付
정조 18년
李冕膺啓曰假注書尹東壽尹致永身病猝重勢難察任今姑改差何如傳曰允
정조 18년
尹東壽改差代以李勉昇爲假注書
정조 18년
尹致永改差代以李致祜爲假注書
정조 18년
徐榮輔以禮曹言啓曰卽接光陵參奉所報則今二十九日本陵忌辰祭享兩官當爲備員而新除授令朴左源前任綾州牧使方在任所未及上來云莫重祭享兩官不可不備令朴左源今姑改差卽令該曹口傳差出以爲備員將事之地何如傳曰允
정조 18년
吏曹口傳政事以金獻祚爲光陵令
정조 18년
李冕膺以吏曹言啓曰新除授光陵令金獻祚與本曹參議臣鄭致淳有姨從兄弟應避之嫌而遽然擬入至蒙天點臣之昏謬之失不勝惶恐而除拜時與銓官相避旣在法典則不可仍置原望筒勿施更爲口傳差出何如傳曰允
정조 18년
傳于徐美修曰出宮門路以協陽門爲之
정조 18년
吏曹口傳政事以安弘迪爲光陵令
정조 18년
承旨前望單子入之李昌會落點
정조 18년
傳于李勉兢曰未肅拜承旨許遞前望單子入之待下批牌招察任
정조 18년
行大司憲趙宗鉉掌令洪克浩持平鄭晩錫啓曰行大司諫宋鍈以臣昏迷譾劣本不合於淸朝耳目之任而賓對有命章皇出肅及登筵席適値齋日不得聯啓懲討方嚴加律是急旣得方寸之地義不可泯默而退敢以區區所懷屢請仰陳聖敎截嚴至下問備之命此莫非臣人微誠淺不能仰孚之致以此情悰其何可一刻晏然於臺次乎引避而退義急懲討言出輿憤問備薄警匪怒伊敎不可以此輕遞言官請行大司諫宋鍈出仕答曰依啓
정조 18년
行大司憲趙宗鉉掌令洪克浩持平鄭晩錫啓曰掌令吳泰賢持平申光岳獻納沈鏗正言李肇源以臣等俱以無似猥叨臺次豈有一分堪承之望而賓對有命章皇登筵適値齋日雖不得聯啓懲討義重加律是急與諫長同進前席敢以所懷仰請矣聖敎截嚴至有諫長問備之命臣等所欲陳者旣與諫長元無異同則今於諫長退待之下豈可一刻晏然於臺次乎引避而退齊聲懲討出於輿憤一時問備敎在匪怒不可以此輕遞言官請掌令吳泰賢持平申光岳獻納沈鏗正言李肇源竝出仕答曰依啓
정조 18년
徐美修以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 18년
李魯述以吏曹言啓曰今此宗廟永寧殿夏享大祭獻官執事中時無職名人員令該曹口傳付軍職何如傳曰允
정조 18년
徐榮輔以戶曹言啓曰臣頤之與佐郞臣李羲雲進詣慶熙宮差備內及內各司依節目眼同看審後有頉處別單書入而修改則擇日擧行何如傳曰允
정조 18년
甲寅三月二十五日辰時上御重熙堂都承旨禮房承旨稟事閣臣同爲入侍時行都承旨李冕膺左承旨徐榮輔記事官鄭文始記注官安經心記事官吳泰曾一提學鄭民始以次進伏訖上曰都承旨馳詣明陵奉審局內諸陵一體奉審院隷之謂以前例徵索之弊嚴禁可也上曰都承旨與同副承旨換房兼帶同義禁亦爲許遞使之進去出榻敎上曰卿宰玉堂罷散人敍用出榻敎上曰前監察尹行直前注書李垿特爲給牒敍用通融差祭出榻敎命書傳敎曰今夜卽明陵忌辰行祀之時忌辰雖有所重大享亦有所重今夜誓戒當如儀親行雖無鍾磬之鏗鏘而盛服臨殿於陵享將事之際揆以情文合有裁量今夜誓戒正時進定於齋所呼唱起寢之前留門則初更爲之自今爲式凡大祀誓戒之夜如値陵寢忌辰正時之進定用今儀上敎民始曰有何可稟之事乎民始曰露梁鎭旣屬本營而該鎭所在錢穀猶爲他衙門句管者事多掣礙不可不竝爲移屬本營故敢此仰達矣上曰依爲之出擧條民始曰本廳中軍田文顯身病沈重勢難察任改差何如上曰依爲之出擧條仍命退諸臣以次退出
정조 18년
行都承旨鄭大容坐左承旨徐榮輔坐右承旨李勉兢坐左副承旨徐美修坐右副承旨兪漢寧坐直同副承旨李魯述坐直注書鄭文始病一員未差假注書李勉昇仕趙萬元仕直事變假注書尹濟弘仕
정조 18년
傳于徐美修曰左副承旨右副承旨入侍
정조 18년
徐榮輔啓曰卽者副修撰朴崙壽以其親病陳疏徑出原疏以國忌正日纔已退却矣所當直捧禁推傳旨而此與無端徑出有異推考警責何如傳曰允
정조 18년
傳于徐榮輔曰承旨前望單子入之待下批牌招察
정조 18년
徐美修啓曰假注書李勉昇李致祜時無職名令該曹依例付軍職冠帶常仕何如傳曰允
정조 18년
鄭大容啓曰假注書李致祜身病猝重勢難察任今姑改差何如傳曰允
정조 18년
以假注書望單子傳于李魯述曰旣非秩卑之人則名雖芸閣例爲翰薦況注書乎此後特敎降定者堂后假官勿拘擬入事分付前假注書趙萬元欲觀勤慢使之仍察
정조 18년
兵曹以柳孝源爲摠戎中軍
정조 18년
李勉兢啓曰忠淸道老人啓本纔已啓下矣政官待開門牌招以爲下批之地何如傳曰允
정조 18년
徐美修以禁衛營言啓曰來四月當十番右部後司屬全羅道五哨軍兵逢點實數五百十七名已爲點閱整齊來四月初一日與內外各處入直將官軍兵等依例替代後舊軍放送之意敢啓傳曰知道
정조 18년
徐美修以御營廳言啓曰本廳來四月五月兩朔應立前部左司屬慶尙左道五哨軍兵五百十七名已爲逢點整齊矣四月初一日與前司軍兵替代立番後舊軍放送之意敢啓傳曰知道
정조 18년
徐美修以禁衛營言啓曰來六月當十一番後部前司屬慶尙右道五哨軍兵來五月二十五日京中逢點依例準二朔立番而依前定奪每哨以一百名磨鍊其餘一百三十五名竝資保收布上送之意本道監兵使處預爲知委何如傳曰允
정조 18년
徐美修以御營廳言啓曰本廳來六月七月兩朔應立前部中司屬慶尙左道五哨軍兵五月二十五日京中逢點六月初一日與左司軍兵當爲替代立番而依定奪每哨以一百名磨鍊後其餘一百三十五名竝資保收布上送事本道監兵使處知會之意敢啓傳曰知道
정조 18년
甲寅三月二十六日卯時上御重熙堂左副承旨右副承旨入侍時左副承旨徐美修右副承旨兪漢寧假注書李致祜記注官安經心記事官吳泰曾以次進伏訖上命書傳敎曰大享定日則古例畿湖原居侍從草記催促上來諸臣由單亦不得捧入況辭朝乎又況誓戒之後乎政院之無一言溺職大矣昨日行禮夜不至太深聽漏何難而承史仕進仕記晩始書入做錯可謂多端都承旨李冕膺遞差呈單承旨兪漢寧聞是誤聽知委而然云宜有參酌從重推考通禮院官員拿處此等處廟堂何無察飭至煩飭敎乎又命書傳敎曰曾以眼昏人勿差大祝申申提飭而昨日報府以年多之玉堂兩司塡差於大祝及執禮以致嚴鼓將下之時窘東付標當該吏曹參議鄭致淳從重推考古例參下文臣亦皆通瀜塡差於親享執事蓋欲習知儀文也今番亦以未通淸文臣抄啓參下槐院參下通瀜塡差事分付仍命退承史以次退出
정조 18년
甲寅三月二十六日巳時上御重熙堂禮房承旨入侍時左承旨徐榮輔記事官鄭文始記注官安經心記事官吳泰曾以次進伏訖上曰大享諸執事更爲擇差事分付銓曹賤臣承命出傳命書傳敎曰在外及受由玉堂與修撰李相璜許遞與未差之代前望單子入之其間仍便多行公當稱情勢者外任外只有二三人云揆以事面甚斑駁前此前望點下者有中批例施行之敎則皆黽勉承膺處義豈有異同新除諸人待下批牌招其中有情勢者嚴飭行公命榮輔書公事判付訖仍命退承史以次退出
정조 18년
甲寅三月二十六日子時上詣仁政殿月臺親臨受誓戒入侍時行都承旨李冕膺左承旨徐榮輔右承旨李勉兢左副承旨徐美修同副承旨李魯述假注書李勉昇李致祜記注官安經心記事官吳泰曾一提學鄭民始檢校直提學徐有防徐鼎修檢校直閣鄭大容南公轍以次隨駕上具遠遊冠絳紗袍乘輿出宣化門協陽門由肅章門詣仁政殿月臺降輿陞座引儀唱在位百官行四拜禮訖讀誓文官吏曹判書金思穆讀誓文訖在位百官復行四拜禮左通禮跪告禮畢上乘輿出仁政門由肅章門入協陽門宣化門還內諸臣以次退出
정조 18년
行都承旨鄭大容緣故出左承旨徐榮輔坐右承旨李勉兢坐左副承旨徐美修坐直右副承旨兪漢寧坐直同副承旨李魯述坐注書鄭文始仕直李垿仕事變假注書尹濟弘仕
정조 18년
徐榮輔啓曰來初一日輪對日次而宗廟夏享大祭齋戒相値頉稟之意敢啓傳曰望筒書入後日次使之同爲來待
정조 18년
傳于李魯述曰軍士房承旨同副承旨入侍
정조 18년
兵曹口傳政事副司直李冕膺
정조 18년
鄭大容啓曰注書李垿旣已敍用還付卽爲牌招察任何如傳曰允
정조 18년
有政吏批判書金思穆進參判丁範祖在外參議鄭致淳行都承旨鄭大容進以姜游爲同義禁李貞運爲直講盧爲義禁府都事兼大司成鄭大容單付注書單李垿延豐君單李𡊠安昌君單燝已上敍用事承傳
정조 18년
李勉兢以兵曹言啓曰新除授忠淸水使趙雲行戶奴呈狀內矣上典老父今年七十有二法不當冒赴云親年七十無兄弟獨身許遞其任載在法典而其兄雲祥旣已出繼係是獨身趙雲行水使之任依例改差何如傳曰允
정조 18년
兵批判書具庠進參判林蓍喆入直參議金履翼參知閔昌爀病左副承旨徐美修進以尹範敍爲忠淸水使閔行洙元珏李奎台李陽益李熙戴文鳳協爲同知柳燂李光逵申彦璋朴弼元李㰒趙彦璟爲僉知同知高殷泰副護軍趙雲行副司直洪明浩李昌會李龜雲韓致應副司正李勉昇已上竝單付
정조 18년
徐美修啓曰大司憲趙宗鉉掌令洪克浩吳泰賢持平鄭晩錫申光岳竝呈辭執義李周顯在外監察茶時之意敢啓傳曰知道在外人許遞今日政差出使之備員導駕
정조 18년
吏批再政以崔重奎爲執義閔台爀爲同義禁
정조 18년
徐美修啓曰判義禁洪良浩牌不進推考傳旨今方捧入而時囚捧供命下之後如是違牌事甚未安更卽牌招何如傳曰允
정조 18년
以江原監司沈晉賢狀啓歙谷縣民家燒燼事傳于兪漢寧曰殘邑近半百戶之被燒極爲矜悶況方農失所乎應式外別給米斗嚴飭結構使之畢奠接後狀聞他道則小殘獨戶區別登聞而本道混稱幾戶道臣推考其中小戶舊還蕩滌新還今年停退殘獨戶還與身貢竝蕩滌該倅之董飭結構勤慢續當發遣備郞摘奸以此回諭
정조 18년
以南會英囚單子傳于李勉兢曰分揀放送
정조 18년
李魯述以弘文館言啓曰新除授副修撰李之聃時在忠淸道忠州地經筵入番事緊請斯速乘馹上來事下諭傳曰依啓
정조 18년
徐榮輔以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者御覽植木帖子姑不請出之意敢啓傳曰知道
정조 18년
鄭大容以吏批言啓曰閫帥父年七十人每於歲首抄啓加資而新有應推恩人雖非歲首亦爲抄啓加資載在法典矣閫帥父年七十人別單書入之意敢啓傳曰知道
정조 18년
兪漢寧以戶曹言啓曰臣頤之與佐郞臣林秉遠工曹判書臣李在學佐郞臣金得範依定式進詣於義本宮奉審則朝陽樓北簷雨漏一庫北行閣椽木二箇腐傷一箇折傷雨漏六庫東行閣會簷雨漏二庫板門二隻破傷風遮草芚一浮破傷東墻三間頹圮而墻挾門一隻破傷瓦子庫庫脫落啓慶軒薍簾庫庫破傷北行閣椽木二箇腐傷後面風遮草芚二浮破傷分付各該司使之卽速修改而亦令本曹郞廳監董擧行之意敢啓傳曰知道
정조 18년
李魯述以賑恤廳言啓曰北部觀光坊契任掌裵仁福今月二十六日本洞路傍得三歲遺棄男兒同里居良女金召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 18년
徐美修以兵曹言啓曰同知中樞府事梁命龜沈朴師修申景彦沈坰柳遠李東英李世寬崔昌得金重瑞金允敬曺允奭申之彦李奎玉韓重萬崔泰恒吉泰輝白天綜蔡應埰卓崇濟金楚望趙成大鄭明淳權金東輔李景華林東秀方德敍安盛文金福重崔奎燦鄭啓周全夏位李益震李運大金允謹李熅李廷曄郭再泰朴茂盛梁道廈崔有鼎閔進卿沈塎沈度舟吳彦邦朴齊泌李震禧黃時懋安載垕柳泌尹珪李思咸李彦光金世樺林聖采姜再光金述賢卓奎齊朴震起金得緖金養淳僉知中樞府事許筞崔祚永金允欽尹元錫曺霤宋檍孫李得源李圭運李敬身李奎會鄭彦良洪景福申益燦崔奎顯李命天申光運申燁申光羽金衡相金得衡林得憲申暾元益采權愉嚴得寬李命洽尹光朝任會昌金致績五衛將尹載厚俱以老病之人或肅謝或在外未上來竝依例減下景福宮衛將玄相勛身病猝重勢難供職呈狀乞遞輪番之任不可久曠改差何如傳曰允
정조 18년
兪漢寧以兵曹言啓曰今番殿試時鐵箭遠射別試未入格者京中三人京畿一人平安道十二人咸鏡道三人黃海道三人慶尙道二人忠淸道一人合二十五人而各道二十二人依傳敎各道監營兵營水營中從擧子所居附近營依付料例給料勸課之意各該道帥臣處竝爲行移定窠量給至於京居擧子依知訓鍊李敬懋所啓三營門本廳及別騎衛料窠中許付激勸事分付而京居擧子數止三人而三營門旣而各付一人則禁旅窠無他可付者之意敢啓傳曰知道京武遠射之不及外邑豈非羞恥事乎嚴飭別將別加勸課未屬禁旅者亦爲另究肄藝爭赴之方若有過百六七十步以上者使之報來後草記可也
정조 18년
徐美修以扈衛大將意啓曰別將金魯直身病沈重勢難察任今姑改差何如傳曰允
정조 18년
徐美修以司僕寺一二提調意啓曰濟州前牧使李喆運遞任進上馬三匹今纔上來矣禾毛色別單固當書入後內廐立養而李喆運方在嚴囚中有不敢循例擧行何以爲之敢啓傳曰莫曰應捧渠物陋矣無異於饑口作奸中物自本寺區處還錄該牧可也
정조 18년
兪漢寧以訓鍊院言啓曰依下敎今番庭試會試擧子金德良存拔當否問議於其時試官處則行副司直徐有防以爲金德良事伊日臺上試記以二中載錄而特因臺下試記之不爲載錄未免見拔矣今番慶科事體自別臺上試記又旣明白則其所稱冤不無所據使之一體許付恐不至於大違科規云行副司直李漢豐以爲金德良之臺上試記雖不邊二中載錄臺下試記元無載錄又不着署於單子者有違格例故果爲勿施而其所得中如或明白則宜有稱冤到今出榜已久之後遽然許付其在嚴科場之道恐似重難云矣臣敬懋之意則當初勿施雖出慮後弊之意到今追付似合廣邦慶之道恭俟上裁之意敢啓傳曰從多議施行而令該曹榜目付標分付道臣起送而令政院安寶於敎旨可也
정조 18년
李魯述以義禁府言啓曰保放罪人李文喆査啓旣而啓下依例還囚後議處以入嚴囚罪人李喆運頃因濟州御史狀啓有嚴刑取招之命而適値齋戒今日坐起姑不得擧行之意敢啓傳曰知道
정조 18년
禁府啓目粘連金海前府使李文喆本府年事旣當無前之慘歉許多民命專係賑政俵劃穀物設或不敷身爲字牧之任者事當捐廩添補竭誠賙救而今此李文喆不思盡心之義反生營私之計外托自備之名內售料利之擧公穀公貨恣意攛那立本取剩補賑與防役之外贏餘三千九百四十兩任自區處都歸私用究厥罪狀萬萬痛惡以此照律何如判付啓再昨年嶺倅之憑公立本兼濟已私必非武倅一人則此囚耳亦獨置重典雖似斑駁事旣登聞亦何可曲護乎渠之不能謹愼與被罪他囚同惡相濟可以推知考律施以當施之律爲良如敎又啓目前校理李錫夏內贍直長尹淑基行副護軍李義彬李殷昌前學官李廷年等原情云云李錫夏李義彬李殷昌等段傳旨內辭緣泛稱遲晩所當請刑是白乎矣曾經侍從及宣傳官勿爲請刑載在大典通編議處爲白乎旀尹淑基李廷年等段傳旨內辭緣泛稱遲晩刑推得情何如判付啓尹淑基李廷年等段除刑推與李錫夏等區別功議草記勘放爲良如敎又啓目玄風前縣監洪大默原情云云問目內辭緣泛稱遲晩刑推得情何如判付啓初不參見之人勒定元犯寧有如許檢官乎守令七事詞訟居一況償命之獄疎忽乃爾從重勘放亦以草記區別功議照律以聞爲良如敎又啓目兼春秋金錫泰矣傳旨內今日藥房啓辭承批時不卽待令以致史官之闕直事體所在萬萬駭然拿問嚴處罪杖一百收贖告身盡行追奪私罪奉敎渠雖至微念渠之父復置史官之列是隱則操心新反怠忽莫甚名之曰預備不及開鑰之時致有政院之論啓者頑悖可惡此等之類不可不嚴勘刊汰渠之職名降定北道烽武士伏墩守烽俾免守分之事爲旀仍令道臣知其革心然後狀聞放送爲良如敎
정조 18년
校理柳河源疏曰伏以臣恣性則魯下冗散文識則空疎譾劣瀛館峻選何嘗有一毫彷彿而猥廁濫竿之吹固不待人之譏議自知甚明經幄淸班有難抗顔有召輒違迷不知變論其罪負萬殞猶輕迺者天地陶鎔之化物物曲遂無一或遺南邑恩補謂可以少贖愆尤國子遞付殆視若三司通擬臣銜恩戴榮固且蹲冒而若惶隕恧縮日夕靡弛千萬不意復下館職之命特旨鄭重前望之無異中批援例牖迷天牌之只推再降必開進路感激恩私罔知攸措而自顧情勢之決難冒膺猶夫前日雖欲重犯逋傲冒萬死自盡而適値太廟親祼之有命駿奔之名帖業已祗承誓戒之正時旋復在卽不遑他顧冒沒隨牌而廉防之壞到此無餘豈可因緣事會晏然隨行乎臣待罪淳昌郡時解由之簿方在未出揆以格例亦不可名玷仕籍以此以彼俱難仍冒玆敢短章呼籲悉暴自劾之義伏乞天地父母特命鐫改臣職名仍治臣逋慢之罪一以重淸選一以靖私義千萬幸甚臣無任云云踏啓字
정조 18년
甲寅三月二十七日辰時上御熙政堂軍士房承旨同副承旨入侍時右副承旨徐美修同副承旨李魯述假注書趙萬元記注官金良倜記事官吳泰曾以次進伏訖上命美修書傳敎曰滯囚可悶未肅拜禁堂許遞今日政差出判堂則姑未下去云與新除者待下批牌招時囚捧供判下後以草記勘放命魯述讀公事書判付仍命退承史以次退出
정조 18년
行都承旨鄭大容坐左承旨徐榮輔坐直右承旨李勉兢坐左副承旨徐美修坐右副承旨兪漢寧坐直同副承旨李魯述坐注書鄭文始仕李垿仕直事變假注書尹濟弘仕
정조 18년
藥房提調臣鄭昌順副提調臣鄭大容啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 18년
徐美修啓曰禁衛大將李漢豐本營習陣明日出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 18년
傳于李魯述曰同副承旨入侍
정조 18년
傳于李勉兢曰當該都事拿處
정조 18년
鄭大容啓曰慶尙道老人啓本纔已啓下矣政官牌招開政以爲下批之地何如傳曰允
정조 18년
徐榮輔以弘文館言啓曰本館下番連日闕直事甚未安今日政新除授玉堂待下批仍卽牌招以爲姑降入直之地何如傳曰允
정조 18년
有政吏批判書金思穆進參判丁範祖在外參議鄭致淳進行都承旨鄭大容進以尹悌東爲校理李根爲尙瑞直長兵批判書具庠進參判林蓍喆入直參議金履翼病參知閔昌爀病左副承旨徐美修進以盧仁亨爲同知柳植尹世欽爲僉知護軍單李周顯副司直單柳河源
정조 18년
以京畿監司徐龍輔狀啓馬馬海權管鄭履綏爲坡州衙客校隷所侵逼而發關査問之下終不修報該牧使申大坤爲先罷黜其罪狀令攸司稟處事傳于兪漢寧曰鎭將雖卑卽亦命吏矣法從自別何論外補乎邑客土屬之犯法從命吏至於扶執牽挽之不足搶掠行中物件云者萬萬駭然事未前聞近來國綱雖曰掃地焉敢乃爾乎若此不已久勤邊將將不得出頭於沿路邑底旣聞之後眞所謂問牛喘豈可尋常處之該權管之下去已至多日則抑何意極意周遮今日始乃强爲狀聞道伯事之駭然罷拿輕矣特以時有句管之事千分參酌該道臣徐龍輔爲先緘辭從重推考憲府臺諫牌招城鑰前發緘取招所謂犯科諸人竝令箕伯捉致重治後馬馬海充定鎭卒同騎諸人亦爲嚴治該牧使初不懼怯自首營題之下敢稱引嫌者節節放恣此弁擧止之輕酸常所痛駭曾有下敎矣果有如許所爲申大坤所佩密符發遣宣傳官奪符以來亦令箕伯大張威儀於大同江邊拿致嚴棍狀聞俾遐土愚氓知尊命吏乃所以尊朝廷雖以江越邊地方官徐有和言之目雖未見耳必入聞則符同掩置亦甚痛駭姑不遞罷出於惠養之意令兵判拿來嚴棍草記坡州牧使之代令該曹口傳差出
정조 18년
吏曹口傳政事以趙宅鎭爲坡州牧使
정조 18년
鄭大容以吏曹言啓曰今此雩祀壇祭典祀官例當以奉常僉正塡差而僉正李果身病猝重勢難察任云實病旣如此則不可不變通奉常僉正李果改差其代口傳差出何如傳曰允
정조 18년
吏曹口傳政事以崔鳳諧爲奉常僉正
정조 18년
兪漢寧以戶曹言啓曰時御所內各司依定式發遣本曹正郞臣鄭東敎與兵曹參判臣林蓍喆佐郞臣李重蓮東所衛將臣李萬運西所衛將臣洪澤淳南所衛將臣楊宗潤北所衛將臣任尙珍眼同看審後有頉處別單書入而修改則擇日擧行何如傳曰允
정조 18년
李魯述以義禁府言啓曰時囚罪人洪大默原情公事判付內初不參見之人勒定元犯寧有如許檢官乎守令七事詞訟居一況償命之獄疎忽乃爾從重勘放亦以草記區別功議照律以聞事命下矣取考律文則大明律鬪毆條有曰鬪毆殺人者絞官司出入人罪條有曰若斷罪失於入者減三等名例有曰二死三流各同爲一減大典通編推斷條有曰犯私罪杖一百以上之罪告身盡行追奪雜令條有曰王府決杖者代以金贖矣洪大默絞罪減三等告身盡行追奪杖九十收贖徒二年半定配而其六代祖振道靖社原從功臣云功減一等告身盡行追奪杖八十收贖忠淸道木川縣迎春驛徒二年定配而以判付內辭意具罪目依例發遣府羅將押送配所何如傳曰允
정조 18년
李魯述以義禁府言啓曰時囚罪人李文喆議處公事判付內再昨年嶺倅之憑公立本兼濟己私必非武倅一人則此囚獨置重典雖似斑駁事旣登聞亦何可曲護乎渠之不能謹愼與被罪他倅同惡相濟可以推知考律施以當施之律事命下矣取考律文則大明律那移出納條有曰凡各衙門收支錢糧等物監臨主守不正收正支那移出納還充官用者計贓準監守自盜論罪止杖一百流三千里在官求索借貸人財物條有曰凡監臨官吏若將物貨散與部民及低價買物多取價利者竝計餘利準不枉法論一百二十貫之上罪止杖一百流三千里大典通編備荒條有曰守令之稱以補賑箕斂權利虛張數爻者以報上不以實律論杖八十徒二年名例有曰二罪以上俱發從重論罪各等者從一科斷推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣李文喆從重論杖一百收贖告身盡行追奪平安道宣川府流三千里定配而以判付內辭意具罪目依例發遣府書吏押送配所何如傳曰允
정조 18년
李魯述以義禁府言啓曰金錫泰照律公事判付內刊汰渠之職名降定北道烽武士伏墩守烽俾覺守分之思仍令道臣知其革心然後狀聞放送事命下矣金錫泰依例發遣府羅將押送該道令道臣降定烽武士之意敢啓傳曰知道
정조 18년
李魯述以義禁府言啓曰時囚罪人李錫夏李義彬李殷昌尹淑基李廷年等原情公事判付內尹淑基李廷年等除刑推與李錫夏等區別功議草記勘放事命下矣右人等傳旨內皇壇享班及望拜行禮之時忠臣遺裔之俾許參班者法意果何如乎爲厥遺裔者仰感尙忠之典俯識與榮之私父詔其子兄勗其弟相率齋沐趁期參班卽事理之所固然而占便之習愈往愈甚凡有係於入勞費力之處唯以不爲爲主今日數百參班也朝官則數十而已豈不萬萬駭然向於陪享擧案欲爲處分而姑參酌矣今日不參竝拿處罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李錫夏李義彬李殷昌尹淑基李廷年等各杖一百收贖告身盡行追奪而李錫夏十代祖仁忠敵愾原從功臣李義彬八代祖舜臣宣武功臣李殷昌六代祖希建振武功臣尹淑基十三代祖坤佐命功臣李廷年六代祖幼澄扈聖功臣云竝功減一等各杖九十收贖奪告身四等放送何如傳曰旣曰俱有實病不可歸之於不然而其不能扶到門外言送懸頉自有其罪依照律以公罪勘放可也
정조 18년
甲寅三月二十八日卯時上御重熙堂同副承旨入侍時同副承旨李魯述記事官李垿記注官金良倜記事官吳泰曾以次進伏訖上曰右承旨入侍出榻敎賤臣承命出與右承旨李勉兢進伏命勉兢讀公事書判付訖命退承史以次退出
정조 18년
行都承旨鄭大容坐左承旨徐榮輔坐右承旨李勉兢坐直左副承旨徐美修坐右副承旨兪漢寧坐同副承旨李魯述坐直注書鄭文始仕直李垿仕事變假注書尹濟弘仕
정조 18년
徐美修啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 18년
鄭大容啓曰臣大容宗廟夏享大祭肄儀進去下直之意敢啓傳曰知道
정조 18년
傳于兪漢寧曰都承旨左承旨右副承旨分詣受香所奉審摘奸以來
정조 18년
以全羅監司李書九狀啓法聖等漕船十隻致敗事傳于李勉兢曰十隻萬包穀物之臭載丁亥以後初聞者稅摠之欠縮猶屬第二件事言念粒粒之終歲辛苦爲小民食豈甘乎運泊雖在風勢領護專係差員去冬差遣之時慮其荒唐觀於狀辭果然發船後一日已到三島云者不知足甚矣其不能詳愼不難推知莫曰甑已破矣其在常憲宜置當律該僉使趙𡹘待其竣事依丁亥旣施之律處之猶可幸者許多人物之一名外俱免傷損至於遠而有繡衣按覈之擧近而有道臣勘罪之例狀辭不甚分明事情有難遙度更自廟堂嚴關査問後稟處
정조 18년
以全羅監司李書九狀啓遺漏老人搜訪追啓事傳于鄭大容曰初抄落漏何妨搜訪遲滯似然更或有遺漏者勿以稽滯爲惶悚申訪追啓俾優老之典得以均沾冒年在所當禁人數多多益好設令一二年冒錄之不察八十者優過七十餘偕老者優過老除無損於公私有關於推恩則關西一道外過用綜核之政者已非廣慶之本意其中三南擧行太苛卿則推考忠淸慶尙道伯亦爲推考如是之後雖一老當入不入來年慶科儒武中若有年八十人上來者道伯難免其責以此意回諭外此六道道臣處一體下諭政官待開門牌招下批
정조 18년
傳于李魯述曰加平郡守之代令該曹口傳拔例擇差待下批與坡州牧使當日辭朝
정조 18년
吏曹口傳政事以柳得恭爲加平郡守
정조 18년
傳于李魯述曰坡州牧使留待
정조 18년
備忘記坡州牧使趙宅鎭下直長弓一張長箭一部片箭一部筒兒一箇賜給
정조 18년
李魯述啓曰來初四日宗廟夏享大祭親祭祭文當爲製進大提學洪良浩待明朝牌招何如傳曰允
정조 18년
李魯述以兵曹言啓曰以京畿監司徐龍輔狀啓馬馬海權管鄭履綏爲坡州衙客校隷所侵逼而發關査問之下終不修報該牧使申大坤爲先罷黜其罪狀令攸司稟處事傳曰鎭將雖卑卽亦命吏矣法從自別何論外補乎邑客土屬之犯法從命吏至於扶執牽挽之不足搶掠行中物件云者萬萬駭然事未前聞近來國綱雖曰掃地焉敢乃爾乎若此不已久勤邊將將不得出頭於沿路邑底旣聞之後眞所謂問牛喘豈可尋常處之該權管之下去已至多日則抑何意極意周遮今日始乃强爲狀聞道伯事之該然罷拿輕矣特以時有句管之事千分參酌該道臣徐龍輔爲先緘辭從重推考憲府臺諫牌招城鑰前發緘取招所謂犯科諸人竝令箕伯捉致重治後馬馬海充定鎭卒同騎諸人亦爲嚴治該牧使初不懼怯自首營題之下敢稱引嫌者節節放恣此弁擧止之輕酸常所痛駭曾有下敎矣果有如許所爲申大坤所佩密符發遣宣傳官奪符以來亦令箕伯大張威儀於大同江邊拿致嚴棍狀聞俾遐土愚氓知尊命吏乃所以尊朝廷雖以江越邊地方官徐有和言之目雖未見耳必入聞則符同掩置亦甚痛駭姑不遞罷出於惠養之意令兵判拿來嚴棍草記坡州牧使之代令該曹口傳差出事命下矣依傳敎長湍府使徐有和別定將校待城門開下送使之拿來嚴棍十五度之意敢啓傳曰知道過齋後決棍可也